
מועד קטן טז ע"ב



טקסט הדף מנוקד



אַף דִּבְרֵי תוֹרָה בַּסֵּתֶר


יָצָא רַבִּי חִיָּיא וְשָׁנָה לִשְׁנֵי בְּנֵי אֶחָיו בַּשּׁוּק לְרַב וּלְרַבָּה בַּר (בַּר) חָנָה שְׁמַע רַבִּי אִיקְּפַד אֲתָא רַבִּי חִיָּיא לְאִיתְחֲזוֹיֵי לֵיהּ אֲמַר לֵיהּ עִיָּיא מִי קוֹרֵא לְךָ בַּחוּץ יְדַע דִּנְקַט מִילְּתָא בְּדַעְתֵּיהּ נְהַג נְזִיפוּתָא בְּנַפְשֵׁיהּ תְּלָתִין יוֹמִין


בְּיוֹם תְּלָתִין שְׁלַח לֵיהּ תָּא הֲדַר שְׁלַח לֵיהּ דְּלָא לֵיתֵי


מֵעִיקָּרָא מַאי סְבַר וּלְבַסּוֹף מַאי סְבַר מֵעִיקָּרָא סָבַר מִקְצָת הַיּוֹם כְּכוּלּוֹ וּלְבַסּוֹף סָבַר לָא אָמְרִינַן מִקְצָת הַיּוֹם כְּכוּלּוֹ


לְסוֹף אֲתָא אֲמַר לֵיהּ אַמַּאי אֲתֵית אֲמַר לֵיהּ דְּשָׁלַח לִי מָר דְּלֵיתֵי וְהָא שְׁלַחִי לָךְ דְּלָא תֵּיתֵי אֲמַר לֵיהּ זֶה רָאִיתִי וְזֶה לֹא רָאִיתִי קָרֵי עֲלֵיהּ בִּרְצוֹת ה' דַּרְכֵי אִישׁ גַּם אוֹיְבָיו יַשְׁלִים אִתּוֹ


מַאי טַעְמָא עֲבַד מָר הָכִי אֲמַר לֵיהּ דִּכְתִיב חׇכְמוֹת בַּחוּץ תָּרוֹנָּה אֲמַר לֵיהּ אִם קָרִיתָ לֹא שָׁנִיתָ וְאִם שָׁנִיתָ לֹא שִׁילַּשְׁתָּ וְאִם שִׁילַּשְׁתָּ לֹא פֵּירְשׁוּ לְךָ


חׇכְמוֹת בַּחוּץ תָּרוֹנָּה כִּדְרָבָא דְּאָמַר רָבָא כׇּל הָעוֹסֵק בַּתּוֹרָה מִבִּפְנִים תּוֹרָתוֹ מַכְרֶזֶת עָלָיו מִבַּחוּץ


וְהָא כְּתִיב לֹא מֵרֹאשׁ בַּסֵּתֶר דִּבַּרְתִּי הָהוּא בְּיוֹמֵי דְכַלָּה


וְרַבִּי חִיָּיא הַאי חַמּוּקֵי יְרֵכַיִךְ מַאי עָבֵיד לֵהּ מוֹקֵי לֵהּ בִּצְדָקָה וּבִגְמִילוּת חֲסָדִים


אַלְמָא נְזִיפָה דִּידְהוּ תְּלָתִין יוֹמִין נְזִיפַת נָשִׂיא שָׁאנֵי


וּנְזִיפָה דִּידַן כְּמָה הָוֵי חַד יוֹמָא כִּי הָא דִּשְׁמוּאֵל וּמָר עוּקְבָא כִּי הֲווֹ יָתְבִי גָּרְסִי שְׁמַעְתָּא הֲוָה יָתֵיב מָר עוּקְבָא קַמֵּיהּ דִּשְׁמוּאֵל בְּרָחוֹק אַרְבַּע אַמּוֹת וְכִי הֲווֹ יָתְבִי בְּדִינָא הֲוָה יָתֵיב שְׁמוּאֵל קַמֵּיהּ דְּמָר עוּקְבָא בְּרָחוֹק אַרְבַּע אַמּוֹת וַהֲווֹ חָיְיקִי לֵיהּ דּוּכְתָּא לְמָר עוּקְבָא בְּצִיפְּתָא וְיָתֵיב עִילָּוֵיהּ כִּי הֵיכִי דְּלִישְׁתַּמְעָן מִילֵּיהּ


כׇּל יוֹמָא הֲוָה מְלַוִי לֵיהּ מָר עוּקְבָא לִשְׁמוּאֵל עַד אוּשְׁפִּיזֵיהּ יוֹמָא חַד אִיטְּרִיד בְּדִינֵיהּ הֲוָה אָזֵיל שְׁמוּאֵל בָּתְרֵיהּ כִּי מְטָא לְבֵיתֵיהּ אָמַר לֵיהּ לָא נְגַהּ לָךְ לִישְׁרֵי לִי מָר בְּתִיגְרֵיהּ יְדַע דִּנְקַט מִילְּתָא בְּדַעְתֵּיהּ נְהַג נְזִיפוּתָא בְּנַפְשֵׁיהּ חַד יוֹמָא


הָהִיא אִיתְּתָא דַּהֲוָות יָתְבָה בִּשְׁבִילָא הֲוָות פָּשְׁטָה כַּרְעַהּ וְקָא מְנִיפָה חוּשְׁלָאֵי וַהֲוָה חָלֵיף וְאָזֵיל צוּרְבָּא מֵרַבָּנַן וְלָא אִיכַּנְעָה מִקַּמֵּיהּ אֲמַר כְּמָה חַצִּיפָא הָהִיא אִיתְּתָא אֲתַאי לְקַמֵּיהּ דְּרַב נַחְמָן אֲמַר לַהּ מִי שְׁמַעְתְּ שַׁמְתָּא מִפּוּמֵּיהּ אֲמַרָה לֵיהּ לָא אֲמַר לַהּ זִילִי נְהוּגִי נְזִיפוּתָא חַד יוֹמָא בְּנַפְשִׁיךְ


זוּטְרָא בַּר טוֹבִיָּה הֲוָה קָפָסֵיק סִידְרָא קַמֵּיהּ דְּרַב יְהוּדָה כִּי מְטָא לְהַאי פְּסוּקָא וְאֵלֶּה דִּבְרֵי דָוִד הָאַחֲרוֹנִים אֲמַר לֵיהּ אַחֲרוֹנִים מִכְּלָל דְּאִיכָּא רִאשׁוֹנִים רִאשׁוֹנִים מַאי נִינְהוּ


שְׁתֵיק וְלָא אֲמַר לֵיהּ וְלָא מִידֵּי הֲדַר אֲמַר לֵיהּ אַחֲרוֹנִים מִכְּלָל דְּאִיכָּא רִאשׁוֹנִים רִאשׁוֹנִים מַאי הִיא אֲמַר לֵיהּ מַאי דַּעְתָּךְ דְּלָא יָדַע פֵּירוּשָׁא דְּהַאי קְרָא לָאו גַּבְרָא רַבָּה הוּא יְדַע דִּנְקַט מִילְּתָא בְּדַעְתֵּיהּ נְהַג נְזִיפוּתָא בְּנַפְשֵׁיהּ חַד יוֹמָא


וְדַאֲתָן עֲלַהּ מִיהָא אַחֲרוֹנִים מִכְּלָל דְּאִיכָּא רִאשׁוֹנִים רִאשׁוֹנִים מַאי הִיא וַיְדַבֵּר דָּוִד לַה' אֶת דִּבְרֵי הַשִּׁירָה הַזֹּאת בְּיוֹם הִצִּיל ה' אוֹתוֹ מִכַּף כׇּל אוֹיְבָיו וּמִכַּף שָׁאוּל


אָמַר לוֹ הַקָּדוֹשׁ בָּרוּךְ הוּא לְדָוִד דָּוִד שִׁירָה אַתָּה אוֹמֵר עַל מַפַּלְתּוֹ שֶׁל שָׁאוּל אִלְמָלֵי אַתָּה שָׁאוּל וְהוּא דָּוִד אִיבַּדְתִּי כַּמָּה דָּוִד מִפָּנָיו


הַיְינוּ דִּכְתִיב שִׁגָּיוֹן לְדָוִד אֲשֶׁר שָׁר לַה' עַל דִּבְרֵי כוּשׁ בֶּן יְמִינִי וְכִי כּוּשׁ שְׁמוֹ וַהֲלֹא שָׁאוּל שְׁמוֹ אֶלָּא מָה כּוּשִׁי מְשׁוּנֶּה בְּעוֹרוֹ אַף שָׁאוּל מְשׁוּנֶּה בְּמַעֲשָׂיו


כַּיּוֹצֵא בַּדָּבָר אַתָּה אוֹמֵר עַל אוֹדוֹת הָאִשָּׁה הַכּוּשִׁית אֲשֶׁר לָקָח וְכִי כּוּשִׁית שְׁמָהּ וַהֲלֹא צִיפּוֹרָה שָׁמָּה אֶלָּא מָה כּוּשִׁית מְשׁוּנָּה בְּעוֹרָהּ אַף צִיפּוֹרָה מְשׁוּנָּה בְּמַעֲשֶׂיהָ כַּיּוֹצֵא בַּדָּבָר אַתָּה אוֹמֵר וַיִּשְׁמַע עֶבֶד מֶלֶךְ הַכּוּשִׁי וְכִי כּוּשִׁי שְׁמוֹ וַהֲלֹא צִדְקִיָּה שְׁמוֹ אֶלָּא מָה כּוּשִׁי מְשׁוּנֶּה בְּעוֹרוֹ אַף צִדְקִיָּה מְשׁוּנֶּה בְּמַעֲשָׂיו


כַּיּוֹצֵא בַּדָּבָר אַתָּה אוֹמֵר הֲלֹא כִבְנֵי כוּשִׁיִּים אַתֶּם לִי בֵּית יִשְׂרָאֵל וְכִי כּוּשִׁיִּים שְׁמָן וַהֲלֹא יִשְׂרָאֵל שְׁמָן אֶלָּא מָה כּוּשִׁי מְשׁוּנֶּה בְּעוֹרוֹ אַף יִשְׂרָאֵל מְשׁוּנִּין בְּמַעֲשֵׂיהֶן מִכׇּל הָאוּמּוֹת


אָמַר רַבִּי שְׁמוּאֵל בַּר נַחְמָנִי אָמַר רַבִּי יוֹנָתָן מַאי דִּכְתִיב נְאֻם דָּוִד בֶּן יִשַׁי וּנְאֻם הַגֶּבֶר הוּקַם עָל נְאֻם דָּוִד בֶּן יִשַׁי שֶׁהֵקִים עוּלָּהּ שֶׁל תְּשׁוּבָה


אָמַר אֱלֹהֵי יִשְׂרָאֵל לִי דִבֶּר צוּר יִשְׂרָאֵל מוֹשֵׁל בָּאָדָם צַדִּיק מוֹשֵׁל יִרְאַת אֱלֹהִים מַאי קָאָמַר אָמַר רַבִּי אֲבָהוּ הָכִי קָאָמַר אָמַר אֱלֹהֵי יִשְׂרָאֵל לִי דִבֶּר צוּר יִשְׂרָאֵל אֲנִי מוֹשֵׁל בָּאָדָם מִי מוֹשֵׁל בִּי צַדִּיק שֶׁאֲנִי גּוֹזֵר גְּזֵרָה וּמְבַטְּלָהּ


אֵלֶּה שְׁמוֹת הַגִּבּוֹרִים אֲשֶׁר לְדָוִד יוֹשֵׁב בַּשֶּׁבֶת וְגוֹ' מַאי קָאָמַר אָמַר רַבִּי אֲבָהוּ הָכִי קָאָמַר וְאֵלֶּה שְׁמוֹת גְּבוּרוֹתָיו שֶׁל דָּוִד


יוֹשֵׁב בַּשֶּׁבֶת בְּשָׁעָה שֶׁהָיָה יוֹשֵׁב בִּישִׁיבָה לֹא הָיָה יוֹשֵׁב עַל גַּבֵּי כָּרִים וּכְסָתוֹת אֶלָּא עַל גַּבֵּי קַרְקַע דְּכֹל כְּמָה דַּהֲוָה רַבֵּיהּ עִירָא הַיָּאִירִי קַיָּים הֲוָה מַתְנֵי לְהוּ לְרַבָּנַן עַל גַּבֵּי כָּרִים וּכְסָתוֹת כִּי נָח נַפְשֵׁיהּ הֲוָה מַתְנִי דָּוִד לְרַבָּנַן וַהֲוָה יָתֵיב עַל גַּבֵּי קַרְקַע אֲמַרוּ לֵיהּ לִיתֵּיב מָר אַכָּרִים וּכְסָתוֹת לָא קַבֵּיל עֲלֵיהּ


תַּחְכְּמוֹנִי אָמַר רַב אָמַר לוֹ הַקָּדוֹשׁ בָּרוּךְ הוּא הוֹאִיל וְהִשְׁפַּלְתָּ עַצְמְךָ תְּהֵא כָּמוֹנִי שֶׁאֲנִי גּוֹזֵר גְּזֵרָה וְאַתָּה מְבַטְּלָהּ


רֹאשׁ הַשָּׁלִישִׁים תְּהֵא רֹאשׁ לִשְׁלֹשֶׁת אָבוֹת הוּא עֲדִינוֹ הָעֶצְנִי כְּשֶׁהָיָה יוֹשֵׁב וְעוֹסֵק בַּתּוֹרָה הָיָה מְעַדֵּן עַצְמוֹ כְּתוֹלַעַת וּבְשָׁעָה שֶׁיּוֹצֵא לַמִּלְחָמָה הָיָה מַקְשֶׁה עַצְמוֹ כְּעֵץ


עַל שְׁמוֹנֶה מֵאוֹת חָלָל בְּפַעַם אֶחָת שֶׁהָיָה זוֹרֵק חֵץ וּמַפִּיל שְׁמוֹנֶה מֵאוֹת חָלָל בְּפַעַם אֶחָת וְהָיָה מִתְאַנֵּחַ עַל מָאתַיִם דִּכְתִיב אֵיכָה יִרְדֹּף אֶחָד אֶלֶף


יָצְתָה בַּת קוֹל וְאָמְרָה רַק בִּדְבַר אוּרִיָּה הַחִתִּי


אָמַר רַבִּי תַּנְחוּם בְּרֵיהּ דְּרַבִּי חִיָּיא אִישׁ כְּפַר עַכּוֹ אָמַר רַבִּי יַעֲקֹב בַּר אַחָא אָמַר רַבִּי שִׂמְלַאי וְאָמְרִי לַהּ אָמַר רַבִּי תַּנְחוּם אָמַר רַב הוּנָא וְאָמְרִי לַהּ אָמַר רַב הוּנָא לְחוֹדֵיהּ




רש"י



 אף דברי תורה בסתר. דכתיב בסיפיה דקרא מעשה ידי אומן התורה מעשה אומנתו של הקדוש ברוך הוא: רב בר אחוה דרבי חייא דהוא בר אחתיה ורבה בר בר חנה בר אחוה דר' חייא [דלאו] בר אחתיה כדאמרינן בסנהדרין: עייא. כך כינה שמו של ר' חייא לשון גנאי: ראה מי קורא לך. כלומר צא מכאן: תא. בוא אלי והדר שלח ליה לא תיתי: וזה. שליח שני לא ראיתי: ברצות ה' דרכי איש גם אויביו ישלים אתו. כי הוא על כרחו בא: מאי טעמא עבדת הכי. דשנית בשוק: ביומא דכלה. דרשה שהכל מצויין שם: מוקים ליה בצדקה. דמיבעי למיעבד בסתר: מר עוקבא. כתלמיד לשמואל דשמואל גדול בתורה יותר ממר עוקבא: כי יתבן בדינא כו'. משום דמר עוקבא היה נשיא: חייקי ליה דוכתיה. מנמיכין לו מקום כשיושב בדין: כי היכי דמשתמע ליה מיליה. דשמואל רביה בתורה: איטריד. מר עוקבא בדינא שהיה מחשב בדין ולא אידכר ליה למיזל בתר שמואל: לא נגה לך. כלומר: לא סגי לך דאזילנא בתרך: לישרי לי מר בתיגריה. הב לי רשותא למיהדר: ידע. מר עוקבא: דנקט. שמואל בדעתיה משום דאזיל בתריה: מי שמעת שמתא מפומיה. אי שמית לך: פסיק סידרא. לימד פרשיות: מכלל דאיכא ראשונים. והלא לא מצינו שאמר דוד דברי אלא במקרא זה דדברי לשון נבואה: אתה שאול. שנולדת במזלו: והוא דוד. שנולד במזל שלך: אבדתי כמה דוד. שהוא צדיק ממך: שגיון. שגגה היתה לו: משונה במעשיו. צדיק גמור: שהקים עולה של תשובה. שהוא שב תחלה ונתן דרך לשבים כדאמרינן בפ''ק דע''ז (דף ד:) לא דוד ראוי לאותו מעשה אלא שאם חטא יחיד אומרים לו כלך אצל דוד שמחל לו הקב''ה אותו עון אף אתה חזור בתשובה: צור ישראל. מושל באדם אני מי מושל בי צדיק מושל בי ומבטלה: עירא היאירי. הוה מתני לדוד אגב כרי' וכסתות ודוד הוה מתני לרבנן על גבי קרקע: ראש לג' אבות. שהוא הולך לפניהם לעוה''ב: מעדן עצמו. כופף עצמו ידיו ורגליו ביחד ויושב לארץ: בדבר אוריה החתי. נטלו לו מאתים: 

תוספות



 אין פירוש לקטע זה 

רבינו חננאל

סוגיא דשמעתא כך גזר ר' שלא ישנו לתלמידים בשוק שנאמר חמוקי ירכיך כמו חלאים ואין חלאים אלא רבנן כדגרסינן בנדרים (מט.) מאן חולים רבנן והן שמתעסקים בתורה שהיא מעשה ידי אמן ואמר רבי מה ירך זה בסתר אף דברי תורה בסתר והני מילי בשאר ימות השנה. 



אבל ביומי דכלה לא שנאמר חכמות בחוץ תרונה ברחובות תתן קולה. 



ונזיפה דידן כמה הוי חד יומא כמר עוקבא כד ידע דנקיט שמואל מלתא בדעתיה נהג נזיפותא בנפשיה חד יומא וכרב נחמן דאמר לההיא דשמעה מפומיה דצורבא מרבנן כמה חציפא הא [אתתא זילי] נהוג בנפשיך חד יומא. 



מר זוטרא בר טוביה הוה פסיק סידריה קמיה דרב יהודה מטי להאי קרא ואלה דברי דוד האחרונים מכלל דאיכא ראשונים שאליה ולא הגיד ליה. 



א"ל אטו מאן דלא ידע פירושא דהאי פסוקא לאו גברא רבה הוא ידע דנקיט מילתא בדעתיה נהג נזיפותא בנפשיה חד יומא. פשטוה דראשונים הן דברי השיר אשר שר דוד ביום הציל ה' אותו מכף כל אויביו ומיד שאול. 



א"ל הקב"ה שירה אתה אומר על מפלתו של שאול כו'. כיון דידע דחטא חזר והודה כי שגג כדכתיב שגיון לדוד אשר שר לה' על דברי כוש בן ימיני ופי' כי כוש הוא שאול. 



ולפיכך אמר אלה דברי דוד האחרונים נאם דוד בן ישי נאם הגבר הוקם על שהקים עולה של תשובה. רוח ה' דבר בי ומלתו על לשוני. אמר אלהי ישראל לי דבר צור ישראל אמר לי הוא המושל באדם וצדיק הוא המושל ביראת אלהים הוא מושל בדברו כי מבטל בתחינתו גזירות של הקב"ה הרעות מלבוא על עמו ישראל.





ריטב"א

מכלל דאיכא ראשונים. פרש"י ז"ל דברי משמע לשון נבואה ולהכי מתמה מכלל דאיכא ראשונים היכן מצינו לו דברי נבואה ומסקנא דראשוני' היינו דכתי' וידבר דוד ליי' את דברי השירה הזאת ובכל ספר תהלים לא מצינו שאמר דברי נבואה אלא זה הדר אמר ש"ס מילתא אחריתי א"ל הקב"ה לדוד כו' כל זה לשון רש"י ז"ל ואינו נכון דודאי שפיר מצי למימר דברי על רוח הקדש שנאמר בו כל ספר תהלים: ובתוספות פירשו מכלל דאיכא ראשונים שלא נתפרשו ומאי ניהו דאלו מפני אותן שנתפרשו הא ודאי לא אתא לאשמועי' ואסיקנא דראשונים וידבר דוד כי אע"פ שנתפרשו דברי דוד לא נתפרשו בו דבריו שהשיב לו הקב"ה דוגמת דבריו האחרונים שנא' בהם אמר אלהי ישראל דבר צור ישראל וכו' שאין דברי המקום מפורשים במקרא והשתא מפרש ש"ס דברי הקב"ה שאמר על דברי השירה הזאת וא"ל הקב"ה לדוד וכו':





המאירי

דברי תורה ראוי להתעסק בהם בסתר ושלא במקומות של פרהסיא דרך צחות אמרו חמוקי ירכיך מה ירך בסתר אף דברי תורה בסתר א"כ מהו שאמר חכמות בחוץ תרונה כל העוסק בתורה בפנים תורתו מכרזת עליו מבחוץ ולא סוף דבר בדברי תורה אלא אף צדקה וגמילות חסדים ראוי לעושיהן שיהיו עושין אותן בסתר ושלא לפרסם עצמם בהם וכן כל כיוצא בזה:



מי שממונה על דבר אחד כל שהוא בשעתו אין ראוי אף לגדול ממנו ליטול שררה ממנו אלא יטול כתרו בסוגיא זו אמרו על שמואל ומר עוקבא כי הוו גרסי הוה יתיב מר עוקבא קמיה דשמואל כלומר שהיה יושב שמואל במקום נערך יותר ממר עוקבא לפי שהיה גדול ממנו ואעפ"כ אמרו כי הוו יתבי בדינא הוה יתיב שמואל קמיה דמר עוקבא ר"ל מפני שהיה מר עוקבא דיין ולא היה שמואל נוטל שררה ממנו בשעת הדין כלל ובמדרש אמרו שנים אין נוטלין שררה מהם בעל הבית בביתו והרב בישיבתו:



צריך אדם להזהר שלא להלבין את חברו מתוך דבריו ובכלל זה כל ששואל דבר לאיזה חכם ורואה בו שאינו משיבו ושותק אין ראוי לחזור ולשאול לו אותו דבר לשעתו עד שיהא החכם צריך לומר לא ידעתי אלא אף הוא שותק לו בסוגיא זו אמרו באחד מן התלמידים שהיה שואל לאחד מחכמיהם והלה שותק והוא חוזר ושואל כמה פעמים והשיבו בכעס מאי דעתיך דמאן דלא ידע הא מילתא לאו צורבא מרבנן הוא והשואל נהג נזיפה בעצמו על כך:





מהרש"א - חידושי הלכות

גמרא למר עוקבא בציפתא כו' פי' מחצלת כההיא דפרק הנודר דלי ציפתא כו':שם מניפה חושלא פי' שעורין שלא בקליפתם חושלא קרי ליה כדאיתא פרק יום כפורים ואפשר שהיה מניפה הקליפה מן החושלא וק"ל:


בפרש"י בד"ה מ"ט עבדת הכי דשנית בשוק הס"ד ואח"כ מ"ה ביומא דכלה דרשה כו' כצ"ל:





מהרש"א - חידושי אגדות

א"ל עייא מי קורא לך בחוץ כו' פרש"י עייא כך כינה שמו של רבי חייא לשון גנאי כו' עכ"ל ונראה דהיינו לשון גנאי לפי שרבי חייא היה מגמגם בלשונו שהיה אומר ה' במקים ח' כדאמרינן במגילה שא"ל רבי כשאתה מגיע אצל וחכיתי לה' לא נמצא אתה מגדף וה"נ היה מגמגם בע' כדאמרינן שם שקורין לא' ע' לפי שאלו אותיות הם קרובים בלשון מאותיות אהח"ע ובדרך לגלוג היה קורא אותו עייא במקום חייא כפי גמגום לשונו ואמר לו מי קורא לך בחוץ רמז לו שהיה לומד בחוץ כמ"ש חכמות בחוץ תרונה: 


נהג נזיפותא בנפשיה תלתין יומין כו'. ומוקי לה בנזיפה דנשיא. ויש לדקדק דאכתי תקשי וכי נזיפותיה דנשיא הוה טפי מנזיפותיה דהקב"ה דכתיב הלא תכלם שבעת ימים כדמייתי מיניה לעיל דאין נזיפה פחות מז' ימים ומיניה נמי נילף דאין נזיפה יותר מז' ימים וי"ל דלכך קאמר בברייתא אע"פ שאין ראיה לדבר זכר כו' דראיה גמורה אינה דז' דהתם אינה אלא משום צרעת שהיה לה וה"ק קרא ואביה ירק גו' הלא תכלם שבעת ימים משום נזיפה ולא גרע צרעת דידה ועי"ל דהתם משום שלא יתעכבו ישראל עוד בשבילה כדכתיב והעם לא נסע עד גו'. 


א"ל זה ראיתי וזה לא ראיתי קרי עליה ברצות ה' דרכי גו'. ר"ל זה השליח שראה אותו הלך בדרכו ופגע בו וא"ל תא וזה שליח שני שלא ראה אותו לפי שלא הלך בדרכו ולא א"ל דלא ליתי: 


א"ל אם קרית לא שנית ואם שנית לא שלשת כו'. הני ג' לשונות כמשמעה מקרא משנה ותלמוד וכמאמר ישלש אדם שנותיו במקרא במשנה ובתלמוד ואמר אם שלשת לא פירשו לך היינו שלא שמשת ת"ח כל הצורך שיפרשו לך חכמות בחוץ גו' כדרבא כו' שתורתו מכרזת עליו מבחוץ כו' וכן יתפרש כל הענין ברחובות תתן קולה גו' שמכרזת עליו ברחובות ובפתחי שערים גו' שיהיה שמו נודע בשערים כשם הגדולים: 


והא כתיב לא מראש בסתר גו' ההיא ביומי דכלה כו'. וה"ה דהמ"ל דההוא בתחלת נתינת התורה בסיני איירי כדמוקמינן ליה בפ' ר' עקיבא ושם מפורש: 


האי חמוקי ירכיך כו' מוקי לה בצדקה ובגמ"ח כו'. דכתיב ברישיה דקרא מה יפו פעמיך בנעלים בת נדיב דהיינו נודבי צדקה ועושים גמ"ח: 


והוו חייקי ליה למר עוקבא בציפתא כו'. נראה דר"ל גם שבדינא היה שמואל יושב לפני מר עוקבא לפי שהיה הוא נשיא מ"מ נהג מר עוקבא ענוות בעצמו נגד שמואל והוו חייקי ליה מקום בנמוכות ע"ג ציפתא דהיינו מחצלת שכל זה דרך שפלות עשה לגבי שמואל: 


וקא מניפה חושלאי כו'. דהיינו שעורים קלופים והיתה מניפה קליפתן מתוכן: 


אלמלא אתה שאול והוא דוד כו' פרש"י אתה שאול שנולדת במזל שלו והוא דוד שנולד במזל שלך עכ"ל והוא דחוק לתלות מלכות בית דוד במזל ועוד דהא אמרינן בסוף פ"ב דמס' שבת אין מזל לישראל גם עי' על פי' הר"ן בזה בע"י שהוא דחוק ונראה לפרש ע"פ מ"ש ביומא כמה לא חלי ולא מרגיש גברא דמריה סייעיה שאול באחד ועלתה לו דוד בשתים ולא עלתה לו וכו' ושם פירשנו ע"ד הבא לטהר מסייעין אותו מן השמים היינו דדוד נתן לבו לשוב בתשובה וקבל עליו יסורין להודות על חטאיו ובקש סליחה ממנו ית' ב"ה כמפורש בספר תהלים וכדלקמן שהקים עולה של תשובה ומן השמים סייעוהו משא"כ שאול שלא מצינו בו שבקש סליחה ולא בקש לקבל יסורין על מעשה דאגג והשתא ה"ק הכא אלמלי אתה שאול שלא שב בכל לבו ולא סייעיה מריה והוא דוד שהיה מקבל עליו לשוב בתשובה וסייעיה מריה אבדתי כמה דוד מפניו שהוא צדיק ממך שהוא באחד ואתה בשתים ודו"ק: 


על דברי כוש בן ימיני וכו כוש שמו כו' משמע ליה בפשיטות דקאי אשאול דלא מצינו בכל עניני דוד שום מעשה שהיה לו עם כוש אבל מצינו רוב עניניו עם שאול שהיה בן ימיני. וקאמר מה כוש משונה בעורו אף שאול משונה במעשיו דכן מצינו דמדמה המעשים לעורו של כושי כמ"ש היהפוך כושי עורו גו' גם אתם תוכלו להיטיב גו' ר"ל דשאר צבעים אפשר להשתנות משא"כ צבע השחור של עור הכושי שהוא בתולדתו כך ולא משתנה: 


כיוצא בו על אודות האשה הכושית כו' והלא צפורה שמה כו'. הכי משמע ליה דלאו אשה אחרת היא מדכתיב האשה הכושית בה' הידיעה דמשמע האשה הנזכרת כבר והיא צפורה שנזכרת כבר שהיא אשתו של משה וכן גבי עבד מלך הכושי בה' הידיעה דקאי אמלך שנזכר לפניו שהוא צדקיהו שהיה אז מלך ולא קאי אעבד הנזכר לפני פניו ובמדרש קאמר דקאי הכושי אעבד והוא ברוך בן נריה ולא יתיישב לפי זה הה' הידיעה דהכושי וקראה כושית גבי דבור מרים ואהרן כלומר שהיתה ככושית משונה במעשיה הטובים ומשה היה פורש ממנה ואמרו הרק אך במשה גו' וכן עבד מלך הכושי שדימה את צדקיהו באותו מעשה הטוב שהציל את ירמיהו מן הבור לכושי המשונה בעורו וכן הלא כבני כושיים אתם גו' לגבי שאר אומות שזכר שם ופלשתים מכפתור וארם מקיר קרא את ישראל כושיים שהם משונים במעשיהם הטובים משאר אומות כמו שהכושי משונה בעורו משאר כל אדם: 


שהקים עולה של תשובה כו' מפורש פ"ק דע"ז: 


ה"ק אמר אלהי ישראל כו' מי מושל בי צדיק כו' לשון רש"י בספר שמואל ורבותינו פירשוהו אמר דוד אלהי ישראל לי דבר אלי דבר צור ישראל ומושל באדם אני ומי מושל בי צדיק שאני גוזר גזירה והוא מבטלה עכ"ל וסיפיה דהאי קרא יראת אלהים ויש לפרש עד"ז ומי מושל בי צדיק ע"י יראת אלהים ע"ד שאמרו הכל בידי שמים חוץ מיראת שמים זו הגזירה אינה בידי שמים שהצדיק מושל בי: 


ה"ק ואלה שמות גבורותיו של דוד כו'. דלפי פשטיה דואלה שמות הגבורים אשר היה לדוד מוסב אדלמטה דחשוב שמות אנשים הגבורים אשר היו לדוד אין מקום לכאן יושב בשבת גו' וע"כ דרשו דכוליה קרא מוסב לדוד שהיה לו שם גבורה כשהיה יושב בישיבה כדרך הגבורים שלא היה יושב על כרים וכסתות כראוי למלך וא"ל הקב"ה אחר שהשפלת עצמך בשעה שעסקת בתורה כאילו אינך מלך תחכמוני תהא כמוני כו' כדלעיל שהצדיק מושל בי שאני גוזר גזירה כו' והיינו כמוני שאני מבטל בכל שאר הדברים גזירות ומחשבות שאר אדם כך אתה תהיה מבטל גזירתי כדלעיל הצדיק מושל בי כו'. ואמר שהוא ראש השלישים לג' אבות כו' כפרש"י ועוד אמרי' בפרק ע"פ בסעודה דלעתיד דג' האבות ימנעו מלברך ודוד יאמר לי נאה לברך כו' ע"ש והיינו שהוא ראש לג' אבות שהגדול מברך. 


אמר עדוני}צ"ל עדינו. המגיה{ העצני כו' היה מעדן עצמו כתולעת כו' עי' פרש"י בספר שמואל עדינו כשהיה עוסק בתורה כורך ומקשר עצמו כתולעת כמו מעדנות כימה כו' ע"ש ובערוך פי' כשהיה עוסק בתורה היה מעדן עצמו עד שיתרכך בשרו כתולעת שתהא דעתו מיושבת עליו וכשהיה יוצא למלחמה היה מתקשה כעץ כל מדה עושה בשעת הצורך עכ"ל: 


על ח' מאות כו' שהיה זורק חץ. בקרא לא הוזכר חץ אבל משמע ליה בפעם אחת היינו במכה א' וזה א"א רק בחץ שהולך מרחוק מאיש לאיש עד ח' מאות איש שנעשו חללים וז"ש חלל לשון יחיד כאילו ח' מאות איש הוו איש א'. ואמר 


שהיה מתאנח על מאתים דכתיב איכה ירדוף אחד אלף. משמע ליה הכי איכה ירדוף א' מישראל אלף מן האומות ורש"י בחומש פי' בהיפך איכה ירדוף אחד מן האומות אלף מישראל כשהן בגלות הוא ע"פ הספרי ואמר כאן דודאי זו הברכה דא' מישראל ירדוף אלף מהאומות ודאי נתקיים בימי דוד וא"כ מאי רבותיה דח' מאות חלל שהרי לא נתקיים בו איכה ירדוף א' אלף וקאמר דודאי שהיה ראוי להתקיים בדוד וע"ז היה מתאנח ויצתה בת קול רק בדבר אוריה וגו' שהחטא של הריגת אוריה במלחמה גרם לו שלא הרג עוד ב' מאות חלל במלחמה:





רש"ש

גמרא ושנה לשני ב"א כו' ולרבה בר חנה. כצ"ל עי' תוס' סנהדרין (ה) ד"ה רבה:



גמ' שם דלא ידע פירושא דהאי קרא לאו גברא רבה הוא. כיוצא בזה בגיטין (ו ב):



רש"י ד"ה כי יתבי בדינא. משום דמר עוקבא היה נשיא. בשבת (נה) קרי ליה שמואל אב"ד וכ"כ רש"י בקדושין (מד ב) ושם בשבת בסה"פ עוקבן ב"נ ר"ג ועי' סנהדרין בס"פ ז"ב ברש"י ותוס':



רש"י ד"ה מכלל דאיכא ראשונים. דדברי לשון נבואה. הן מצינו דברי קהלת ואיכא מ"ד דאינה מטמאה אה"י. וכן מצאנוהו הרבה על דברי חול. ואולי ר"ל כאן דוקא וכדכתיב אמר אלהי ישראל לי דבר כו':



רש"י ד"ה ראש לג' אבות. שהוא הולך לפניהם לעוה"ב. אולי יכוון להא דסנהדרין (קב) בן ישי בראש ע"ש:





הגהות יעב"ץ

יצא ר' חייא כו'. נ"ב צ"ע שהיה ר"ח ממרה ע"פ נשיא. וי"ל כההיא דשלהי נגמר הדין בעמשא דדרש אכין ורקין כל אשר ימרה את פיך יכול אפי' לד"ת כו':


שם הוה יתיב מ"ע קמיה דשמואל כו'. נ"ב שהיה שמואל יושב בראש. ובדין היה מ"ע יושב בראש משום שהיה אב"ד כדאי' בפרק במה בהמה [נ"ה א'] הלכך מיבעי למעבד ליה יקרא טפי משו"ה היא שעתא יתיב שמואל קמיה כתלמיד לפני רבו. והיינו נמי דחיקי ליה דוכתא למ"ע בציפתא. בשעה שיושבין בדין היו קובעין מקום למ"ע לכבוד ולתפארת כגון כסא יקר או מצע נאה על המחצלת שהיו רגילין לישב עליה בשעת הגירסא כדאמרינן [ברכות כ"ה א'] הני ציפי דבי רב. וכדי להראות קצת שררה היו מיחדים לו מקום חשוב בפני עצמו. כי היכי דלשתמען מיליה דמ"ע. כלומר שיהיו דבריו נשמעין לבעלי דינין ותהא אימתו עליהם. כך נ"ל ברור בס"ד ופרש"י אינו ברור אצלי:


שם תהא ראש לשלשת אבות. נ"ב דאיהו מלך ואינהו לאו מלכי וכתיב [מיכה ב] ויעבור מלכם לפניהם:





בן יהוידע

אָמַר לֵיהּ: "עִיָּיא, רְאֵה מִי קוֹרֵא לְךָ מִבַּחוּץ"!. פירש רש"י כך כינה שמו של רבי חייא לשון גנאי. וקשא איך יקראהו בשם גנאי ודי לו הנזיפה וכינוי שם האדם לגנאי חמור מאד דאמרו רבותינו ז"ל (בבא מציעא נח:) המכנה חבירו לגנאי אין לו חלק לעולם הבא משום דאזיל סומקא ואתי חוורא.
ונראה לי דאין קריאתו בשם עִיָּיא חשיבה לגנאי מפני כי רבי חייא בעצמו בעת שמזכיר שמו בפיו אינו יכול לאומרו כמו שהוא אלא משנהו דהוא אומר ה"א במקום ח' וכמו שכתב מהרש"א שהוא מגמגם באותיות אחה"ע דלכך אמר לו רבי כשאתה מגיע לפסוק וְחִכִּיתִי לַהֳ' (ישעיהו ח, יז) לא נמצא אתה מחרף עיין שם (מגילה כד:). ולפי זה רבי חייא כשיזכור את שמו בפיו מוכרח לקרא את שמו הייא באות ה"א במקום חי"ת ולכן אם החליף לו רבי אות חי"ת באות עי"ן שגם היא מכלל אותיות אחה"ע אין נחשב שקורהו לגנאי.
אך עדיין יש להקשות למה לא קראו בשם הייא בה"א כאשר קורא רבי חייא את עצמו? ואמרתי טעם הגון בעזרת השם כי מלת הייא משמעותה מהרה כמו שאמרו בשבת (שבת קיט.) ואמר להו אשור הייא אשור הייא וכן אמרינן שם כי היכי דליקומו הייא וכן בחולין סליק בשרא הייא וכתב הערוך פירוש הייא: מהרה, ולכן אם היה אומר לו 'הייא ראה מי קורא לך' לא היה חושב שקורא אותו בשם הייא במקום חייא אלא היה חושב שאומר לו 'מהרה ראה מי קורא לך' כלומר תראה במהרה ולכך קראו בשם עייא כדי שיבין שקורא את שמו כך.
ומה שרצה לקרא שמו בחילוף אות מן אחה"ע רמז לו בזה אפילו בלא גזרה דידן שגזרנו שלא ישנה אדם לתלמידיו בשוק הנה אתה מצד עצמך אין ראוי לך דבר זה לעשותו מאחר כי מוכרח שתחליף את אות חי"ת באות אחרת אם תשנה בשוק ששם עוברים ושבים שאין יודעים טבעך ומדתך יבואו לידי טעות בדברים ששומעין ממך כי מלבד שיש פסוקים כמו פסוק וְחִכִּיתִי לַהֳ' וכן נַפְשֵׁנוּ חִכְּתָה לַהֳ' (תהלים לג, כ) שיוצאים מפיך בחילוף המובן דרך חירוף כי ישמע באזניהם אות ה"א במקום חי"ת וכן עוד כמה מקראות איכא בזה הנה גם בשומעם דבר הלכה ומשנה יבואו בהם לידי טעות דרך משל אם תרצה לומר 'חייב' ישמע השומע 'הייב' ולא ידע מאי קאמר! ואם באת לומר חשבון בחי"ת ישמע השומע 'השבון' וכן כיוצא בזה.
ומצאתי בירושלמי רבי חייא עאל לדוך פלן אתו ואמרו ליה דקא מזלזלי בשמיני עצרת נטל פתקא וכתב עליה בַּיּוֹם הַשְּׁמִינִי עֲצֶרֶת תִּהְיֶה לָכֶם (במדבר כט, לה), אל תקרי 'תהיה' אלא 'תחיה' יהיה לכם אריכות ימים! עד כאן. ופרשו המפרשים ז"ל הטעם שהוצרך לכתוב ולא אמר בפיו מפני שהוא היה קורא ה"א במקום חי"ת ואם היה אומר בפיו לא היו דבריו מתיישבין כי היה מוכרח לומר אל תקרי תהיה אלא תהיה דאינו יכול לומר תחיה בחי"ת לכך הוצרך לכתוב בפתקא עד כאן דבריו.
והשתא אתי שפיר ערעור של רבי עליו איך תשנה בשוק לפני עוברים ושבים שאינם מכירים בטבע לשונך ובזה יבואו הדברים שלך לידי קלקול באזניהם כי בשלמא תלמידים שלך יודעים טבעך ולא אתו למטעי אך אחרים דלא ידעי טועין הם ולכן החליף לו האות שדרכו להחליף הוא בעצמו כדי לרמוז לו על דבר זה. ומה שהחליפו בעין ולא החליפו בה"א כבר ישבנו לנכון בעזרת השם יתברך.



קָרִי עֲלֵיהּ: (משלי טז, ז) "בִּרְצוֹת ה' דַּרְכֵי אִישׁ, גַּם אוֹיְבָיו יַשְׁלִם אִתּוֹ". צריך להבין למי קרי אוֹיְבָיו כאן? ונראה לי בס"ד דקאי על השטן דודאי מה ששגג רבי חייא מעיקרא לשנות בשוק הפך גזרת רבינו הקדוש כל זה היה מעשה שטן שהטעהו כדי שיסבב לו צער זה של נזיפה מחמת קנאתו בו ואותו היום השלים השטן אתו שאם היה השטן רוצה היה עושה עכבה מעט לרבי חייא אחר שליח ראשון עד שיגיע שליח השני ואז היה נסגר גם באותו היום אך אותו היום השלים אתו ואדרבה עשה עכבה לשליח השני שלא יגיע אצל רבי חייא עד שילך רבי חייא אצל רבי.



אִם קָרִיתָ, לֹא שָׁנִיתָ. וְאִם שָׁנִיתָ, לֹא שִׁלַּשְׁתָּ, וְאִם שִׁלַּשְׁתָּ, לֹא פֵּרְשׁוּ לְךָ חֲכָמִים. נראה לי בס"ד הכונה דאמרו בעירובין (עירובין נד:) חייב אדם ללמד לתלמידיו ארבעה פעמים וילפי לה מן הכתוב ולזה אמר אם קרית בפעם ראשונה לא שנית פעם שנית ואם שנית לא שלשת בפעם שלישית ואם שלשת לא פירשו לך חכמים בפעם רביעית.



כָּל הָעוֹסֵק בַּתּוֹרָה מִבִּפְנִים, תּוֹרָתוֹ מַכְרֶזֶת עָלָיו מִבַּחוּץ. נראה לי בס"ד הכונה אם לומד תורה לשמה שהוא בפנים כי הכונה לשמה היא רק בלב, תּוֹרָתוֹ מַכְרֶזֶת עָלָיו מִבַּחוּץ שעל ידי כך זוכה לכוין אליבא דאמת ולאסוקי שמעתתא אליבא דהלכתא שיהיה הלכה כמותו בכל מקום.
או יובן בס"ד הכונה אם ילמוד בחלק הסוד שהוא פנימי יזכה שיאירו עיניו להשיג בלימוד הנגלה שהוא בחוץ שיתחכם בו בזכות הלימוד של הסוד שיראה סימן יפה בלימודו.
או יובן בס"ד המלוי של אותיות 'לב' [למ"ד בי"ת] הם אותיות 'תמיד' וזהו שאמר כָּל הָעוֹסֵק בַּתּוֹרָה מִבִּפְנִים רוצה לומר פנימיות הלב כי המלוי היא פנימיות הפשוט דהיינו שילמוד בתמידות אז תּוֹרָתוֹ מַכְרֶזֶת עָלָיו מִבַּחוּץ שיתרבו אצלו התלמידים ויהיה ראש ישיבה.
ועוד נראה לי בס"ד על פי מה שאמרו בס"ד ברמז הכתוב (ויקרא ב, ו) פָּתוֹת אֹתָהּ פִּתִּים, שילמוד בכל חלקיה שהם פרד"ס [פשט רמז דרש סוד] ולא יוצא ידי חובתו בלימוד חלק אחד בלבד וּפִּתִּים רוצה לומר חלקים שונים. והנה מלוי אותיות חכם כזה חי"ת כ"ף מ"ם המלוי לבדו הוא אותיות פִּתִּים והעוסק בתורה נקרא חכם ואותיות של תואר אדם זה אשר מבחוץ הם אותיות חכם שהם מכריזין על חכמתו ואותיות שהם בפנים של תואר זה הם פִּתִּים שמורים על שלימות תורתו שהיא בכל חלקים של התורה דהיינו פִּתִּים.
וזהו שאמר כָּל הָעוֹסֵק בַּתּוֹרָה מִבִּפְנִים רוצה לומר במה שרמוז בפנים שבתואר שלו שהם פתים תּוֹרָתוֹ מַכְרֶזֶת עָלָיו מִבַּחוּץ של תואר שלו שהוא חכם שתורתו מתפשטת בכל העולם והכל ידעו שהוא חכם ויבואו ללמוד ממנו תורה.
ובני ידידי כבוד הרב יעקב נר"ו פירש מבפנים רוצה לומר בצניעות כדכתיב (משלי יא, ב) וְאֶת צְנוּעִים חָכְמָה, אז תּוֹרָתוֹ מַכְרֶזֶת עָלָיו מִבַּחוּץ שיאירו פנים שלו כדכתיב (קהלת ח, א) חָכְמַת אָדָם תָּאִיר פָּנָיו, וכמו שאמרו בגמרא (נדרים מט:) דאמרה מטרוניתא לרב יהודה פניך צהובין דומין למלוים ברבית או למגדלי חזירים או לשותין יין! ואמר כל הני תלתא לית בי אלא חָכְמַת אָדָם תָּאִיר פָּנָיו, עד כאן דבריו נר"ו.



אָמַר לָהּ: מִי שָׁמַעְתְּ שַׁמְתָּא מִפּוּמֵיהּ?. מקשים משמע דאותה האשה היתה חייבת שמתא על זאת וכיון דאמרה לא שמעה אמאי לא שמתא רב נחמן? ונראה לי בס"ד דעל פי הגדה שלה אין לשמתא דהא קיימא לן 'אין אדם משים עצמו רשע' דאין אדם נאמן על עצמו ואיך ישמת אותה על פי דבריה?



אָמַר לֵיהּ: אַחֲרֹנִים מִכְּלָל דְּאִיכָּא רִאשׁוֹנִים! וְרִאשׁוֹנִים מַאי נִיהוּ?. פירש רש"י דברי לשון נבואה ולא מצינו שאמר דוד דברי אלא בזה הפסוק. הנה כאן הקושיא ידועה דהא קודם זה כתיב (שמואל ב' כב, א) 'וַיְדַבֵּר דָּוִד לַהֳ' אֶת דִּבְרֵי הַשִּׁירָה הַזֹּאת' ואיך נעלם מן מר זוטרא חס ושלום פסוק זה? ובשלמא על רב יהודה אין קושיא דהוא לא אמר לו מפני שנתכון לנסותו בדרך ארץ שצריך לנהוג התלמיד עם הרב, אך מר זוטרא איך קשיא ליה בזה?
ונראה לי בס"ד דידוע כי דברי השירה ההיא לא אמרם דוד המלך ע"ה בבת אחת אלא פסקי פסקי דאמרם כנגד עשרה אויבים שהיו לו חמשה מישראל וחמשה מן אומות העולם ועל כל הצלה שעשה לו השם יתברך מאחד מהם אמר פסוקי שירה והן הן הפסוקים האמורים בשירה זו שנזכר בה עשרה קילוסין וכמו שכתב מהרש"ל [רבי שמואל לאנייאדו] ז"ל בכלי יקר יעוין שם. ולפי זה מר זוטרא הכי קאמר כיון דאמר דברי דוד האחרונים מכלל דאיכא ראשונים שהם דברים שנאמרו קודם זה והמה שייכים לדברים האחרונים אלו ולזה שואל 'מַאי נִיהוּ?' כי השירה האמורה למעלה יש בה קילוס השייך להצלתו משאול ויש בה קילוס השייך להצלתו מן דואג ויש להצלתו מאחיתופל וכן שאר אויביו ואלו האחרונים על איזה מאותם הראשונים קאי.
וזהו שאמר ראשונים דשייכי לדברים האחרונים מַאי נִיהוּ? ומסיק תלמודא דקאי על המפורש שבשירה דהיינו על הצלתו מן שאול המלך ע"ה אשר פרט אותו בראשונה דכתיב (תהלים יח, א) מִכַּף כָּל אֹיְבָיו וּמִיַּד שָׁאוּל, והיינו כי הקדוש ברוך הוא הוכיח את דוד המלך ע"ה על השירה שאמר במפלת שאול ואז אחרי זה פתח בדברים אלו ולכן כתיב בהו אחרונים.



אִלְמָלֵי אַתָּה שָׁאוּל וְהוּא דָּוִד, אִבַּדְתִּי כַּמָּה דָּוִד מִפָּנָיו. הנה רבינו האר"י ז"ל בשער הגלגולים פירש שדוד המלך ע"ה נפשו היתה קדושה וגדולה מאד אך היתה קודם בואה לעולם הזה בעמקי הקליפות וזו היתה תחילת ביאתה לעולם הזה ולכן היה יצרו מתגבר עליו מאד ואינו נחשב עליו עון כל כך כמו שאר בני אדם כי יודע אלקים תגבורת היצר מחמת הסיגים האחוזים בה מצד הקליפה וטרחו גדול מאד במעשיו הטובים מה שאין כן נשמת שאול המלך ע"ה לא היה בה סיגים ואחיזה מצד הקליפות וזה סוד מה שאמרו חז"ל 'אִלְמָלֵי אַתָּה שָׁאוּל וְהוּא דָּוִד אִבַּדְתִּי כַּמָּה דָּוִד מִפָּנָיו' והבן זה מאד! עד כאן דבריו עיין שם.
ולפי טעמו של רבינו יובנו היטב דבריו של דוד בפסוקי אֵלֶּה דִּבְרֵי דָוִד הָאַחֲרֹנִים (שמואל ב' כג, א) דקאו על אותו ענין אחר ששמע מהקדוש ברוך הוא שאמר לו 'אִלְמָלֵי אַתָּה שָׁאוּל וְהוּא דָּוִד אִבַּדְתִּי כַּמָּה דָּוִד מִפָּנָיו' אז הבין שהוא מלאכתו גדולה ומלחמה גדולה יש לו עם הקליפות שמחמת כן זכה למלוכה מה שלא זכה שאול המלך ע"ה ולכך אמר 'מְשִׁיחַ אֱלֹקֵי יַעֲקֹב וּנְעִים זְמִרוֹת יִשְׂרָאֵל' שזכיתי להיות משיח אלקי יעקב בשביל מלאכתי שאני צריך להיות נעים זמירות ישראל להלחם בקליפות ולזמר עריצים ועוד יש לי התנצלות אשר אמרתי שירה על מפלת שאול כי לא מלבי אמרתי אלא רוּחַ הֳ' דִּבֶּר בִּי וּמִלָּתוֹ עַל לְשׁוֹנִי (שמואל ב' כג, ב), כי כל אותם דברים אמרתים ברוח הקודש.
ובזה מובן מה שאמר אביגיל לדוד המלך ע"ה כִּי מִלְחֲמוֹת הֳ' אֲדֹנִי נִלְחָם וְרָעָה לֹא תִמָּצֵא בְךָ מִיָּמֶיךָ (שמואל א' כה, כח), כלומר כיון דמלחמות ה' אדוני נלחם בעבור הנפש שלך לכך רעה לא תמצא בך שלא יחשוב ה' לך עון כי יודע אלקים תוקף המלחמה אשר לך.



מַה כּוּשִׁי מְשֻׁנֶּה בְּעוֹרוֹ, אַף שָׁאוּל מְשֻׁנֶּה בְּמַעֲשָׂיו. נראה לי הדמיון הוא לענין זה דשינוי עור הכושי מחמת רוב שחרותו הוא נרגש לכל אדם תכף בהשקפה הראשונה אפילו מרחוק כן שאול המלך ע"ה לרוב תוקף צדקתו נרגש ונראה לכל אדם שהוא צדיק גמור ובעל מעשים טובים תכף ומיד בהשקפה הראשנה.
ועוד נראה לי לפי דברי רבינו האר"י ז"ל הנזכר לעיל דנשמת שאול היתה נקיה מן הסיגים אם כן כשרון המעשים אצלו בטבע כמו שחרות עור הכושי שהיא בטבע מיצירתו ולא נשחרו על ידי סיבה שקרה לו.



הֲוָה מַתְנִי דָּוִד לְהוּ לְרַבָּנָן עַל גַּבֵּי קַרְקַע. נראה לי בס"ד מפיק לה מדכתיב יֹשֵׁב בַּשֶּׁבֶת (שמואל ב' כג, ח), רוצה לומר מושב הידוע שהוא קבוע תמיד ואינו זז והיינו הקרקע שמושבה קבוע לכל בריה וגם בכל מקום הן בבית הך בחוץ הן ברשות היחיד הן ברשות הרבים הן לעניים הן לעשירים הן לאדם הן לבעלי חיים, מה שאין כן כרים אין יושבים עליהם אלא עשירים וגם בהיותם פרוסים ולא אחר שנקפלים וגם דוקא ברשות היחיד ולא ברשות הרבים וגם דוקא לבני אדם ולא לבעלי חיים.
ועוד נראה לי דריש בשבת לשון 'שְׁבָבִים יִהְיֶה עֵגֶל שֹׁמְרוֹן' בהושע (הושע ח, ו) וכן דרשו רבותינו ז"ל (שבת פז.) וַיֵּשֶׁב מֹשֶׁה (שמות יח, יג), דברים שמשבבין לבו של אדם וכן ישיבת קרקע אינה מנוחה.



תְּהֵא רֹאשׁ לִשְׁלֹשֶׁת אָבוֹת. נראה לי בס"ד כי שבעה כורתי ברית שהם אברהם יצחק יעקב משה אהרן יוסף דוד הם כנגד שבעה ימי השבוע ודוד המלך ע"ה הוא כנגד יום שבת קודש שהוא נחשב ראש לששה ימי החול אשר ראשיתם הם כנגד ג' אבות שיום אב"ג הם כנגד אברהם יצחק יעקב וגם האבות ודוד המלך ע"ה הם כארבעה רגלי הכסא ושם יהיה ראש כנגד אדם כידוע. ולכן כששאל ירבעם להקדוש ברוך הוא מי בראש? השיב בן ישי בראש! (סנהדרין קב.). גם נודע כי דוד המלך ע"ה הוא במלכות דנאמר עליו לעתיד אֵשֶׁת חַיִל עֲטֶרֶת בַּעְלָהּ (משלי יב, ד) ודוק.
ונראה לי בס"ד דידוע הגאוה היא בראש והעניו משפיל ראשו בתוכו שאין לו גובה ראש וכאשר פרשנו בפסוק וְהָיָה פִי רֹאשׁוֹ בְּתוֹכוֹ (שמות כח, לב) ותרגם אנקלוס ויהא פומיה כפול לגויה, שהוא משפיל ראשו ואינו מגביהו למעלה כאלו ראשו קשור בין כתיפיו ואצילי ידיו. ודוגמה לזה יש בתולע שקורין בלשון ערבי זרנטא"ח שדרכו לפי טבעו להכניס ראשו בקרבו ואינו נראה שיש לו ראש כלל אלא נראה כמטבע עגול וזה התולע ימצא פה עירינו בחזרת שנקרא חסא ובערבי כ"ס.
ומצינו שדוד המלך ע"ה דימה עצמו לתולעת דכתיב וְאָנֹכִי תוֹלַעַת וְלֹא אִישׁ (תהלים כב, ז) והיינו שדימה עצמו לתולעת זו שמכנסת ראשה בקרבה ונראית כאלו אין לה ראש כלל כי הוא היה עניו ואין לו הרמת ראש כדכתיב (תהלים קלא, א) הֳ' לֹא גָבַהּ לִבִּי וְלֹא רָמוּ עֵינַי, ולכן כאן קראו עדינו שמעדן עצמו כתולעת זו שנקראת זרנטא"ח שמקשרת ראשה בקרבה ואין לה הרמת ראש והיא קשור ראשה בתוכה אצלה הוא דבר טבעי, כן הענוה היתה אצל דוד המלך ע"ה טבעית.
ונראה לי לכן עמידת הולד ברחם אמו ראשו שפל ומונח בין ירכותיו והוא כמו תיבה מרובעת (נידה ל:), והיינו דוגמת זו התולע שקורין זרנטא"ח כשמכניס ראשו בקרבו ללמד שהאדם צריך להזהר בזה שלא יהיה לו גאוה שהיא בהרמת ראש.
ונראה לי בס"ד שיש רמז לתולע באותיות עֲדִינוֹ במלואם עי־ן דל־ת יו־ד נו־ן וא־ו סוף המלוי עולה תק"י [510] כמנין תולע [506] עם הכולל ד' אותיות, והכי קאמר כשהוא יֹשֵׁב בַּשֶּׁבֶת תַּחְכְּמֹנִי (שמואל ב' כג, ח) כלומר בעת שעוסק בתורה היה עדינו שמעדן עצמו כתולע ומתי היה העצני שמקשה עצמו כעץ הוא בעת שמעורר חניתו רוצה לומר כשיוצא למלחמה.



שֶׁהָיָה זוֹרֵק חֵץ וּמַפִּיל שְׁמוֹנֶה מֵאוֹת חָלָל בְּפַעַם אַחַת, וְהָיָה מִתְאַנֵּחַ עַל מָאתַיִם. נראה לי ודאי דאין זה בטבע אלא בדרך נס פלילי עצום ונורא שהיה החץ שהוא מן הדומם מתלבש בו רוח חיים והיה כמו שְׁפִיפֹן עֲלֵי אֹרַח (בראשית מט, יז) נכנס בזה ויוצא ונכנס באחר עד שמונה מאות. ודוגמת זה הנס עשה הקדוש ברוך הוא לאברהם אבינו ע"ה במלחמה שהיה זורק עפר והוה חצים ואבנים לחרבות דכתיב יִתֵּן כֶּעָפָר חַרְבּוֹ (ישעיהו מא, ב), וכן היה נס לעפר שהביא נחום איש גם זו כדאיתא בתענית (תענית כא.).
ואשר היה מִתְאַנֵּחַ עַל מָאתַיִם כי ידע שהצלחתו בנס זה באה לו בזכות תורה שבעל פה שהוא בחינתה ורמוזה באות אל"ף שהוא לשון לימוד כמו וַאֲאַלֶּפְךָ חָכְמָה (איוב לג, לג) ולכן רצה שיהיה נשלם אתו מספר האלף שעדיין חסר לו מאתים הרמוזה באות רי"ש וכיון שאמרה לו בת קול רַק בִּדְבַר אוּרִיָּה הַחִתִּי (מלכים א' טו, ה), אז אמר כִּי עֲוֹנֹתַי עָבְרוּ רֹאשִׁי (תהלים לח, ה), רוצה לומר העונות סבבו להעביר ממני הצלחה של מאתים שהם אות רי"ש.
ונראה לי לרמוז בס"ד לכך אמרה בת קול 'רַק בִּדְבַר אוּרִיָּה' והיינו רַק ראשי תיבות ר' קטיע שנקטע ממך מספר ר' מן האלף 'בִּדְבַר אוּרִיָּה' רוצה לומר בשביל דבר אוריה.
ונראה לי עוד מה שאמר 'בִּדְבַר אוּרִיָּה' רוצה לומר בדיבור שאמרת ליואב על אוריה שיהרגהו בחרב בני עמון שהיה עליו עבודה זרה שבזה סלקת אות ר' מן אוּרִיָּה ונשאר בו אויה על אשר נהרג בחרב בני עמון ולכך נחסר אות ר' מן האלף הראויים אליו! ודוק היטב.





בניהו

יָצָא רַבִּי חִיָּא וְשָׁנָה לִשְׁנֵי בְּנֵי אֶחָיו בַּשּׁוּק. נראה לי בס"ד דרבי חייא חשב לא גזר רבי אלא בשונה לתלמידים דאורחא דמלתא שיתקבצו הרבה ואוושא מלתא אבל שני בני אחיו שהם קרוביו וחשובין בניו ובני ביתו לא אוושא מלתא ואינו ניכר הדבר ומתפרסם ולא יתקבצו אחרים עמהם, אך רבי הקפיד כיון שגזר בסתם הכל נכנס בכלל הגזרה.


מֵעִיקָרָא סָבַר: "מִקְצַת הַיוֹם כְּכֻלּוֹ", וְלִבְסוֹף סָבַר: לָא אַמְרִינָן "מִקְצַת הַיּוֹם כְּכֻלּוֹ". קשא תינח דהדר ביה רבי אמאי שלח ליה לא תיתי כיון דזכה רבי חייא מדין מחילה בפיטור הנזיפה ואם בלבו לא כיון למחילה אלא כיון מדינא עם כל זה הוא לא תלה בפירוש בזה הדין אלא שלח לו בסתמא?
ונראה לי בס"ד דחש רבי אם יבא יטעה הרואה שיחשוב שבא מכח הדין דמקצת היום ככולו ויבאו לטעות בדין לכן הדר שלח ליה לא תיתי כדי לברר הדין לעיני הרואין שידעו דלא אמרינן מקצת היום ככולו.


כָּל הָעוֹסֵק בַּתּוֹרָה מִבִּפְנִים, תּוֹרָתוֹ מַכְרֶזֶת עָלָיו מִבַּחוּץ. נראה לי בס"ד רמז לפי דרכו דידוע שיש שני צלמים באדם האחד מאותיות שם הוי־ה והוא מתפשט בפנימיות האדם והשני מאותיות שם אלקים והוא מתפשט בחצוניות האדם וכמו שאמר רבינו האר"י ז"ל בשער רוח הקודש על פסוק וַיִּבְרָא אֱלֹקִים אֶת הָאָדָם בְּצַלְמוֹ בְּצֶלֶם אֱלֹקִים בָּרָא אֹתוֹ (בראשית א, כז) שהם שני צלמים.
וידוע עסק התורה השלם הוא שילמוד האדם ויעסוק בארבעה חלקים פרד"ס [פשט רמז דרש סוד] שהם כנגד ד' אותיות שם הוי־ה שהארתם מתפשטת בפנימיות האדם ואחר שיעסוק בתורה בשלימות יעלה במעלות עד שיהיה אב בית דין בישראל וכמו שאמרו חכמים לעקביא בן מהללאל חזור בך ונעשך אב בית דין לישראל (משנה עדיות ה, ו), שיזכה להיות בכלל הסנהדרין.
וידוע כי הסנהדרין נקראו בשם אלקים דכתיב וְנִקְרַב בַּעַל הַבַּיִת אֶל הָאֱלֹקִים (שמות כב, ז), ותרגומו לקדם דיינא, וכן אֱלֹהִים לֹא תְקַלֵּל (שמות כב, כז) תרגם אונקלוס דיינא לא תקיל.
וזהו שאמר אדם עוסק בתורה מבפנים דהיינו שיגע לעסוק בכל חלקי התורה שהם כנגד אותיות שם הוי־ה שמתפשטת הארתם בפנימיות האדם אז סוף דבר עולה במעלות שתורתו מכרזת עליו מבחוץ שיזכה לתואר אלקים שאותיות שלו מתפשטים בחצוניות האדם.
או יובן בס"ד העוסק בתורה בתמידות יזכה שיהיה לו לב מבין בתורה כי יהיה נשפע מן הבינה שהיא סוד לב כמו שכתוב בפתיחת אליהו זכור לטוב 'בִּינָה לִבָּא וּבָהּ הַלֵּב מֵבִין'. ואמרתי בס"ד דרך רמז לכן תמצא מלוי אותיות לֵב הם תָּמִיד כזה למ־ד בי־ת לרמוז אם יהיה לו התמדה בתורה אז יזכה להבנה הרמוזה באותיות הפשוט של לב כי לב לשון ליבוב מלשון ילבב וכמו שאומרים בראש השנה וכפור 'היום תלבבנו'. והנה ידוע הלב הוא כלי של התורה שהיא משתמרת בתוכו וכמו שאמרו רז"ל במדרש (מדרש תנחומא פרשת תרומה, ותנחומא הקדום שם) מעשה באותו חכם שירד לספינה עם אנשים סוחרים וכו' עיין שם.
וזהו שאמר כָּל הָעוֹסֵק בַּתּוֹרָה מִבִּפְנִים רוצה לומר בתמידות הרמוזה במלוי הלב שהוא כלי של התורה והמלוי הוא פנימיות הפשוט תּוֹרָתוֹ מַכְרֶזֶת עָלָיו מִבַּחוּץ הם אותיות הפשוט של הלב כי הפשוט הוא מבחוץ כלומר יזכה לליבוב שהוא הבנת התורה הרמוזה באותיות לב שהוא לשון ליבוב.
ובאופן אחר נראה לי בס"ד אם האדם עוסק בתורה בבית המדרש עם החכמים ונושא ונותן עמהם בדברי תורה אם יזכה לכוין על האמת ולאסוקי שמעתתא אליבא דהלכתא שיסכימו בה כל החכמים אז יהיו דבריו הלכה ומתפשטת ויוצאה לחוץ דמתבדרא בעלמא ולזה זכה דוד המלך ע"ה דכתיב (שמואל א' טז, יח) וַהֳ' עִמּוֹ שהלכה כמותו בכל מקום (סנהדרין צג:) שהוא מחדש ההלכה בבית המדרש ומתפשטת ויוצאה בכל מקום, אבל מי שאינו זוכה לכך שאומר סברות בדברי תורה אך לא יהיו מוסכמים נמצאו דבריו לא יצאו מפתח בית המדרש כיון דנדחו ולא הסכימו בהם חכמים הוא הדבר אשר אמר הכתוב יָפוּצוּ מַעְיְנֹתֶיךָ חוּצָה (משלי ה, טז).
וזהו שנאמר כָּל הָעוֹסֵק בַּתּוֹרָה מִבִּפְנִים בבית המדרש שהוא עוסק לשמה מכוין על האמת ואז תּוֹרָתוֹ מַכְרֶזֶת עָלָיו מִבַּחוּץ דשמעתיתיה מתבדרן בעלמא וסתם עסק קאי על לימוד לשמה כמו שנאמר במקום אחר כי בזה יעשה מלאכה למעלה שבונה בשמים מעליותיו.
ועוד נראה לי בס"ד על פי המעשה שהביא בספר הדורות באותו חסיד שהיה עוסק בתורה בקדושה ובטהרה ימים ולילות בלי הפסק ובעירו היו עובדי כוכבים ומזלות פריצים באים בחצי הלילה לרחובות היהודים והפריץ דופק על הפתח של היהודי שיפתח לו כי יפחד פן יהרגנו בכדור אש שבידו והפריץ נכנס ואינו יוצא משם עד שיפייסנו במעות או בחפצים כאשר יזדמן! והיה דרכו של אותו חסיד כשעוסק בתורה בביתו בלילה מניח מסמר אחד אצלו וכשיבא הפריץ לדפוק על הפתח מכה על המסמר לתחבו בקרקע הכאה אחת ואז תכף ומיד אותו הפריץ העומד בחוץ אצל הפתח נשקע עד חציו בארץ וכאשר יכה על המסמר הכאה שנית נשקע כל גופו של הפריץ ואבד מן העולם!
והנה פעם אחת הגידו למלך שאותו חסיד לומד כל לילה לאור הנר ואין משים בו שמן ויבקש המלך שילך הוא בעצמו ויראה הדבר הזה וילך בלילה הוא והמשנה וידפוק המלך על הפתח של החסיד ויחשוב החסיד שהפריץ דפק ואז הכה על המסמר הכאה אחת ואז המלך נתחב בארץ עד חציו וכשבא להכות הכאה שנית קפץ המסמר ועלה מן הארץ ואז גם המלך עלה כולו מן הקרקע ומחמת כן הבין החסיד כי המלך הוא הדופק ותכף קם ופתח שער החצר וישתחוה למלך ויאמר לו באת עתה לכאן הלא תדע כי יש רוח אחד עומד בפתח וכל מי שיבא להרע לי הוא תוחב אותו בקרקע! ועתה הרגשתי מבפנים שתחב אותך עד חצייך ותכף גזרתי עליו שיעלה אותך ויאמר לו המלך כן הדבר שכבר נבלע עד החצי ולולי גזרתך שגזרת על הרוח היה נבלע כולו ואבד מן העולם ואלף תודות אודה לך על הדבר הזה עד כאן.
ובזה יובן המאמר כאן דרך הלצה כָּל הָעוֹסֵק בַּתּוֹרָה מִבִּפְנִים כאותו חסיד שהיה עוסק בתורה בפנים בתוך ביתו בקדושה ובטהרה תּוֹרָתוֹ מַכְרֶזֶת עָלָיו מִבַּחוּץ שהיה נעשה לו נס מבחוץ שהאוייב משתקע בארץ מבחוץ שבזכות התורה שמוציא מפיו בקדושה ובטהרה האוייב יורד למדרגה התחתונה שנקבר בארץ ובזה ניכר ונודע שהוא בעל אות ומופת.


אִלְמָלֵי אַתָּה שָׁאוּל וְהוּא דָּוִד, אִבַּדְתִּי כַּמָּה דָּוִד מִפָּנָיו. פירש רש"י: שהוא צדיק ממך. וקשא וכי אם הוא צדיק יותר ממנו מותר לו לרדוף אותו להרגו? ולמה יעזרהו השם יתברך בכך? ואם הכונה דקאמר לו אלמלא אתה הרודף אותו והוא נרדף ממך הייתי מאבד אותך מפניו, זה פשיטא דמקרא מלא הוא וְהָאֱלֹקִים יְבַקֵּשׁ אֶת נִרְדָּף (קהלת ג, טו)! ועוד אם כן לימא ליה אם אתה רודפו, ולמה תלה הדבר בזה אִלְמָלֵי אַתָּה שָׁאוּל דמשמע דקאמר לו בכהאי גונא ששאול רודף ודוד נרדף אפילו הכי היה מאבד כמה דוד? ועוד למה אמר 'כַּמָּה דָּוִד' הוה ליה למימר הייתי מאבד אותך מפניו! ומה הכוונה של כַּמָּה?
ונראה לי בס"ד דאיתא בספר קהילת יעקב ז"ל שהביא מספר נגיד ומצוה שהביא מדברי רבינו מהרח"ו [מורנו הרב רבי חיים ויטאל] ז"ל שדוד המלך ע"ה היה בחינת הבל ושאול המלך ע"ה בחינת קין עיין שם. ולפי זה מובן המאמר שפיר 'אִלְמָלֵי אַתָּה שָׁאוּל וְהוּא דָּוִד' אם בגלגול זה היית אתה קין שהוא גלגול שנתגלגל בשאול והוא הרודף אותך דוד שהוא גלגול הבל אז אף על פי שהוא רודף אותך הייתי עוזרו להרגך כי נקמת דמו הוא תובע דקין הרג את הבל בראשונה ובדין הוא רודף אותך אך מה שעזרתיך עתה בשביל שאתה הבל והוא קין והיה רודף אותך להרגך כאשר הרגך בראשנה.


מַה כּוּשִׁי מְשֻׁנֶּה בְּעוֹרוֹ, אַף צִפּוֹרָה מְשֻׁנָּה בְּמַעֲשֶׂיהָ. נראה לי בס"ד כונתם בשבח זה לעת עתה להתרעם עליו למה פירש ממנה אם בשביל נבואה גם בנו דבר ה' ולא פרשנו! ואם שהיא גיורת ולכך מאס בה הלא היא אשה כושית שמשונה במעשיה הטובים ואם כן היא מעולית מכל נשי ישראל!


אָמַר לוֹ הַקָּדוֹשׁ בָּרוּךְ הוּא: הוֹאִיל וְהִשְׁפַּלְתָּ עַצְמְךָ, תְּהֵא כָּמוֹנִי, שֶׁאֲנִי גּוֹזֵר גְּזֵרָה וְאַתָּה מְבַטְּלָהּ. פירוש כמו אני מבטל גזרה שלי כך אתה תוכל לבטל גזרה שלי ואות ח' של 'תַּחְכְּמֹנִי' (שמואל ב' כג, ח) תתחלף באות ה"א באחה"ע ונמצא תח הוא 'תה' והוא נטרקון תִּהְיֶה ונשאר אותיות כָּמוֹנִי.


"רֹאשׁ הַשָּׁלִשִׁי", תְּהֵא רֹאשׁ לִשְׁלֹשֶׁת אָבוֹת. נראה לי בס"ד על פי מה שאיתא בספר הלקוטים בשמואל בשם תלמידי רבינו האר"י ז"ל שדוד המלך ע"ה בפטירתו שנפטר בגמר שנת השבעים זכה ועלה לבינה שהיא ספירה שמינית עיין שם. וידוע ששם אהי־ה הוא בבינה וידוע ששם אהי־ה רמוז בראש שמות האבות שהם אי־י עולה שם אהי־ה שהאבות נשמתם חצובה מתחת כסא הכבוד שהוא סוד בינה בסוד האבות הן הן המרכבה נמצא שם אהי־ה שהוא סוד בינה רמוז בראש האבות וזהו שנאמר תהא ראש לשלשה אבות כלומר תעלה לבינה שרמוזה בראש שלשה אבות. וקרא לשם אהי־ה שלישי כי לא יש בכל שמות הקודש שם שמספרו ישתלש אלא רק שם אהי־ה שהוא שלשה פעמים ז' לכן קוראו בשם שלישי.


"הוּא עֲדִינוֹ הָעֶצְנִי", בְּשָׁעָה שֶׁהָיָה עוֹסֵק בַּתּוֹרָה, מְעַדֵּן עַצְמוֹ כְּתוֹלַעַת. קשא אם דורש עֲדִינוֹ לשון קשורים וכי לא נמצא קשורים אלא בתולעת? ועוד כאן מדבר בשבח ענוה שלו ומה רמז יש לענוה בקשורים?
ונראה לי בס"ד דידוע הגאוה היא בראש והעניו משפיל ראשו בתוכו שאין לו גובה ראש וכאשר פרשנו בפסוק וְהָיָה פִי רֹאשׁוֹ בְּתוֹכוֹ (שמות כח, לב) ותרגם אנקלוס ויהא פומיה כפול לגויה, שהוא משפיל ראשו ואינו מגביהו למעלה כאלו ראשו קשור בין כתיפיו ואצילי ידיו. ודוגמה לזה יש בתולע שקורין בלשון ערבי זרנטא"ח שדרכו לפי טבעו להכניס ראשו בקרבו ואינו נראה שיש לו ראש כלל אלא נראה כמטבע עגול וזה התולע ימצא פה עירינו בחזרת שנקרא חסא ובערבי כ"ס.
ומצינו שדוד המלך ע"ה דימה עצמו לתולעת דכתיב וְאָנֹכִי תוֹלַעַת וְלֹא אִישׁ (תהלים כב, ז) והיינו שדימה עצמו לתולעת זו שמכנסת ראשה בקרבה ונראית כאלו אין לה ראש כלל כי הוא היה עניו ואין לו הרמת ראש כדכתיב (תהלים קלא, א) הֳ' לֹא גָבַהּ לִבִּי וְלֹא רָמוּ עֵינַי, ולכן כאן קראו עדינו שמעדן עצמו כתולעת זו שנקראת זרנטא"ח שמקשרת ראשה בקרבה ואין לה הרמת ראש והיא קשור ראשה בתוכה אצלה הוא דבר טבעי, כן הענוה היתה אצל דוד המלך ע"ה טבעית.
ונראה לי לכן עמידת הולד ברחם אמו ראשו שפל ומונח בין ירכותיו והוא כמו תיבה מרובעת (נידה ל:), והיינו דוגמת זו התולע שקורין זרנטא"ח כשמכניס ראשו בקרבו ללמד שהאדם צריך להזהר בזה שלא יהיה לו גאוה שהיא בהרמת ראש.
ונראה לי בס"ד שיש רמז לתולע באותיות עֲדִינוֹ במלואם עי־ן דל־ת יו־ד נו־ן וא־ו סוף המלוי עולה תק"י [510] כמנין תולע [506] עם הכולל ד' אותיות, והכי קאמר כשהוא יֹשֵׁב בַּשֶּׁבֶת תַּחְכְּמֹנִי (שמואל ב' כג, ח) כלומר בעת שעוסק בתורה היה עדינו שמעדן עצמו כתולע ומתי היה העצני שמקשה עצמו כעץ הוא בעת שמעורר חניתו רוצה לומר כשיוצא למלחמה.


שֶׁהָיָה זוֹרֵק חֵץ וּמַפִּיל שְׁמוֹנֶה מֵאוֹת חָלָל בְּפַעַם אַחַת, וְהָיָה מִתְאַנֵּחַ עַל מָאתַיִם. פרשתי בסה"ק בֶּן יְהוֹיָדָע שעשה לו הקב"ה נס להיות בחץ זה רוח חיים שיהיה נכנס באדם זה ויוצא ממנו ונכנס באחר שאצלו וכן על זה הדרך עד שמונה מאות והיה החץ כמו שפיפון עלי אורח שהוא מין נחש שדרכו להיות מעופף באויר ולכך נקרא שְׁפִיפֹן עֲלֵי אֹרַח (בראשית מט, יז) נמצא החץ שלו כמו שפיפין שהוא מין נחש וזאת היתה לו על אשר זימר גונדא דנחש.


יָצְתָה בַּת־קוֹל וְאָמְרָה לוֹ: "רַק בִּדְבַר אוּרִיָּה הַחִתִּי". נראה לי בס"ד מה שהיה מספר זה נחסר ממנו בשביל ענין אוריה כי הוא כתב אל יואב להעמיד את אוריה בראש אנשי המלחמה כדי שיהרג לכן בעבור זה נחסר ממנו מאתים שהוא מספר אות ר' אשר במילואו הוא ריש רוצה לומר ראש. ולכן נתן המלך ע"ה כשעשה המשל לדוד המלך ע"ה בדבר אוריה אמר לו שְׁנֵי אֲנָשִׁים הָיוּ בְּעִיר אֶחָת אֶחָד עָשִׁיר וְאֶחָד רָאשׁ (שמואל ב' יב, א), כתיב רָאשׁ באלף יתירה ואין האלף יוצא במבטא רמז לו שיהיה נחסר מן מספר האלף מספר ר' בעבור דבר זה שהעמיד את אוריה בראש אנשי המלחמה כדי שיהרג ולכן אמר לו בת קול 'רַק בִּדְבַר אוּרִיָּה הַחִתִּי' היינו רק רוצה לומר מיעוט יהיה לך המעטה וחסרון מן כחך בדבר אוריה ונרמז זה גם כן בשם אוּרִיָּה שהוא אוֹיָה ר' שיהיה לו אויה כמספר ר'.





גליון הש"ס - רבי עקיבא איגר

גמ' דוד שירה אתה אומר. עיין יומא דף כב ע"ב תוספות ד"ה והאמר:


שם הוא עדינו העצני. עיין רש"י תענית דף כח ע"א ד"ה בני עדין הן הן:





מראית העין

למה נקרא שמו כוש. אפשר לרמוז דמשם שאול לכוש חסר ו"ה לפי שאין השם שלם עד שימחה זכר עמלק. ורז"ל דרשו לשבח:


אמר רבי שמואל בר נחמני א"ר יונתן מאי דכתיב נאם דוד בן ישי ונאם הגבר הוקם על וכו'. אפשר דק"ל כפל הכתוב ודריש דאחר שהיה דוד בן ישי כי מעת אשר נודע שהוא בן ישי משחו שמואל הע"ה למלך אחר זה עשה עצמו הדיוט והלך יחף והיה מתכפר בשעירה כהדיוט כמ"ש בזהר ובמדרש ובזה הוקם על עולה של תשובה דאם חטא יחיד. ובפסוק אפשר לרמוז ונאם הגבר גימטריא הויה אדני גבורה שמיתות הגבורות כיחוד הדודים. הוקם אותיות מקוה שהתשובה מטהרת כמקוה. ולרמז הקודם הוקם גימטריא אהיה דההי"ן להמשיך לזו"ן. ובפרוש לי דיבר צור ישראל דדריש הכא פירש הרב הגדול מהר"ר ברוך ברזילי ז"ל לי דיבר צור ישראל כי אמר ה' ראיתי בבניו לי מלך והפשט הוא מושל באדם דהוא מלך על ישראל. אבל האמת לי מלך פירוש עלי מלך שהקב"ה גוזר והצדיק מבטל עכ"ד ז"ל ואני בעניי אמרתי דהיינו אשר קודם זה כתיב רוח ה' דיבר בי ומלתו על לשוני כלומר אל תחשדוני שאני אומר לי דיבר וכו' שר"ל עלי מלך ח"ו לא מלבי אלא רוח ה' דיבר בי ורוח הקדש אומרת. ועפ"ז אפשר לפרש מאמר שוחר טוב מזמור י"ו אמר דוד לפני הקב"ה רבונו של עולם אעפ"י שאני מלך המלכתיך עלי והוא תמוה מה ס"ד ומה שבח הוא זה ועל פי האמור ניחא וז"ש אמר דוד לפני הקב"ה כלומר שהוא יודע האמת על דרך שפירש הרב מהר"י ן' חביב ז"ל בעין יעקב מ"ש דוד לפני הקב"ה שמרה נפשי כי חסיד אני כי הוא יודע האמת שאני חסיד. וז"ש הכא אמר דוד לפני הקב"ה שהוא יודע האמת אעפ"י שאני מלך שהכונה עלי מלך המלכתיך עלי ואני בעיני כהדיוט וה' ברחמיו יברכנו לעבודתו ויוסיף לנו שנות חיים:





פתח עינים

 אלמלי אתה שאול והוא דוד וכו' לעיל ביומא דף כ"ב מהש"ס [דף ע"ד] כתבתי מה שפירש בזה הרב המאירי. ומה שפירש רבינו האר"י זצ"ל ע"ש:

